Марко Ганчев
Последна реторика пред абитуриента

chitanka.info

Той готов е вече със костюма.

Моден е и много му прилича.

Ти готов си с бащината дума.

Стара е и хич не те привлича.

Мълчешком му кимаш да отива

да си вземе мястото на пира —

на съвети не, а на красива

абитуриентка се опира.

И без туй при цялата чаровност

как сега ще му внушиш, каквото

е най-важно на света: готовност

за отказване от пиршеството?…

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.